kurumikz/Cleaned-Kazakh-Wikipedia huggingface dataset:
LG Group

LG Group («Life is Good», элджи груп) – тұрмыстық электроника, химиялық өнім және телекоммуникациялық құрал-жабдықтар шығаратын Оңтүстік Кореяның алдыңғы қатардағы корпорацияларының бірі. . Сондай-ақ компанияның 80-нен астам елдерде LG Electronics, LG Display, LG Telecom және LG Chem еншілес компаниялары бар. Компания штаб-пәтері – Сеулде. Компанияның жарнама лозунгі – «Life’s Good» («Өмір жақсы»). Тарихы Luk Chemical Co 1947 жылы қаңтарда Ку Ин Хой (Koo In-hwoi) Сеулде Luk Chemical Co (қазір LG Chem деп аталады) деп аталатын кішігірім фирманың негізін қалайды. Аталмыш фирма тұрмыстық техника және косметикалық заттар шығарумен айналысады. Компания шығарған алғашқы өнім – бетке арналған крем, тіс щеткасы және пастасы. Кейін келе компания жоғарыда аталып кеткен өнімдерден басқа тұрмыстық химия және пластикті қаптағыш шығара бастайды. 1952 жылы компания пластмасса шығарудан Оңтүстік Кореяда бірінші орынға шығады. LG Group-қа кіретін компаниялар Тұрмыстық электроника * LG Electronics * LG Display * LG Innotek * LG Micron * Hiplaza * Hi Logistics * System Air-Con Engineering * Siltron * Lusem Химиялық өнім * LG Chem * LG DOW Polycarbonate * SEETEC * LG Household & Health Care * Coca•Cola Beverage Company * LG Hausys * LG TOSTEM BM * LG Life Sciences * LG MMA Телекоммуникациялар және сервистер * LG Telecom * CS Leader * A•IN * LG Dacom * LG Powercom * DACOM Crossing * DACOM Multimedia Internet * CS ONE Partner * LG CNS * LG N-Sys * V-ENS * BIZTECH & EKTIMO * Ucess Partners * SERVEONE * LG International * TWIN WINE * Geovine pixdix * Korea Commercial Vehicle * LG Solar Energy * G2R * HS Ad * Wisebell * TAMS Media * Alchemedia * W Brand Connection * Twenty Twenty * M. Hub * Pressline * G Outdoor * Bugs Com Ad * L. Best * LG Management Development Institute: Economic Research Institute * LG Management Development Institute: Academy * LG Sports Дереккөздер
Буэнос-Айрес университеті

Буэнос-Айрес университеті (испанша Universidad de Buenos Aires, UBA) – 1821 жылы 12 тамызда Буэнос-Айрес қаласында негізі қаланған ірі Аргентина университеті. . Университетте 13 факультет, 6 клиника және 10 мұражай бар, үш жоғары «Буэнос-Айрес Ұлттық колледжі», «Карлос Пеллегрини коммерциясының Жоғары мектебі» және «Екінші Жоғары білім Институты» мектеппен байланыс орнатқан. Университеттің мәртебесі бүкіл Латын Америкасына белгілі. Аргентинаның басқа да ұлттық университеттері сияқты Буэнос-Айрес университеті де қаржы жағынан мемлекетке тиесілі, дегенмен де университет тәуелсіз, автономды әрі тегін (соның ішінде шетелдіктерге де) болып табылады. Университет автономды болғаннан кейін, 1918 жылы оқытушылар, студенттер мен бітірушілер университет реформасын құрғаннан кейін, университетте өзінің басқару жүйесі бар. Мектептері Университетті құрайтын мектептер: * [http://www.cbc.uba.ar/ Ciclo Básico Común] * [http://www.psi.uba.ar/ Facultad de Psicología] (Психология ) * [http://www.fi.uba.ar/ Facultad de Ingeniería] (Инжиниринг ) * [http://www.odon.uba.ar/ Facultad de Odontología] (стоматология) * [http://www.ffyb.uba.ar/ Facultad de Farmacia y Bioquímica] (фармацевтика мен биохимия) * [http://www.filo.uba.ar/ Facultad de Filosofía y Letras] (философия мен әдебиет) * [http://www.derecho.uba.ar/ Facultad de Derecho] (заң) * [http://www.fmed.uba.ar/ Facultad de Medicina] (Медицина ) * [http://www.fsoc.uba.ar/ Facultad de Ciencias Sociales] (Әлеуметтік ғылымдар) * [http://www.fvet.uba.ar/ Facultad de Veterinaria] (ветеринарлық медицина) * [http://www.agro.uba.ar/ Facultad de Agronomía] (агрономия) * [http://www.econ.uba.ar/ Facultad de Ciencias Económicas] (экономика) * [http://exactas.uba.ar/ Facultad de Ciencias Exactas y Naturales] (дәл ғылымдар мен жаратылыс ғылымдары) * [http://www.fadu.uba.ar/ Facultad de Arquitectura, Diseño y Urbanismo] (сәулет, дизайн жәнеурбанизм) Дереккөздер
Ақ штейн

Ақ штейн — мыс штейнін конверторда балқытудыц бірінші кезеңінең соң, оның ішіндегі қоспалардың тотығуы нәтижесінде пайда болған шлактарды ағызғаннан кейінгі конверторда қалатын мыстың байытылған штейні (құрамында 78.— 80% мыс болады). . Дереккөздер
Капсюлсіз аттыру

Капсюлсіз аттыру (жару) — тұтандыратын баудың (пілтенің) көмегімен аттыру, жару тәсілі. Оны қолданғанда капсюль-детонатор жарылғыш заттар зарядына ендірілмей-ақ олардын, иатронына тікелей бауды қосу арқылы от алдырады. Капсюлсіз аттыру сыртқы әсерге сезімталдығы төмен болып келеді. Әсіресе ұңғы және камералық зарядтарды қолданғанда қауіпсіз. . Дереккөздер
Марғылан

Марғылан — Өзбекстанның Ферғана облысындағы қала. Марғұлан облыстағы үш ірі қаланың бірінен саналады. Халық саны — 200 мың адам. Қалада 30-дан астам ұлт өкілдері тұрады. Географиялық орны Қала Ферғана жазығының оңтүстік-шығысында Алай жотасы тау сілемдерінің бөктерінде, Ферғана қаласының солтүстік-батысынан 9 км қашықтықта. Оның аумағында Әндіжан-Қоқан желісіндегі теміржол стансасы орналасқан. Ең жақын қалалар және оларға дейінгі қашықтық Марғылан — үлкен қала. Ол өз елінде (Өзбекстан) халық саны бойынша 10-шы орында және өз аймағында (Ферғана облысы) 3-ші орында. Оның әлемдік рейтингі шамамен 2780-ші орында. Ең жақын қалалар және оларға дейінгі қашықтық: Ташлақ (5 км), Ферғана (13 км), Тыныштық (14 км), Жазжауан (20 км), Қуасай (27 км), Боз (28 км), Қуа (29 км), Қадамжай (38 км, Қырғызстан), Шаһрихан (38 км), Риштан (40 км), Қызылқия (42 км, Қырғызстан), Сарытас (43 км, Қырғызстан), Бағдат (43 км), Палванташ (44 км), Асака (46 км), Балықшы (47 км), Жамашой (47 км), Тасбұлақ (50 км), Ибрат (50 км). Тарихы Ферғана жазығындағы ежелгі қалалардың бірі. Бұған республиканың Археология институты жүргізген археологиялық зерттеулері дәлел. Суармалы егіншілік біздің дәуірімізге дейінгі 4-3 ғасырларда болғаны дәлелденген. Қала атауы 8-ғасырдағы тарихи деректерде ұшырасады. 1710 жылдан 1876 жылға дейін қала Қоқан хандығының құрамында болып, бектіктің орталығы болған. 1875 жылы Ресей империясының құрамына кіріп, Ферғана облысындағы Марғылан ауданының орталығына айналды. Кеңес билігі тұсында қалада жібек өндіру комбинаты, көркем-тігін фабрикасы, ағаш өңдеу, сүт зауыттары салынған. 2007 жылы қаланың 2000-жылдығы салтанатты түрде атап өтілді. Экономикасы және инфрақұрылымы Жібек мата өндірісі — дәстүрлі сала. Қазіргі қалада сұранысқа ие тауарларды шығаратын кәдесый фабрикалары табысты жұмыс істейді. Шеберлер өз бұйымдарын жасайды. Қала экономикасы ең алдымен ірі нарықтарға негізделген. Марғыланда екі үлкен базар бар: көтерме киім базары және азық-түлік базары. Қала тұрғындарының негізгі кәсібі – мемлекеттік жұмыс, сауда, қолөнер. Кейбір тұрғындардың жеке бизнесі бар, оның ішінде шағын және орта компаниялар мен фирмалар бар. Қалада Түркиямен бірлескен кәсіпорын тоқыма бұйымдарын шығарады. Трактор жөндеу зауыттары, наубайхана, ағаш өңдеу цехтары, банк бөлімшелері де жұмыс істейді. Көлік тасымалдаушы компаниялардың көпшілігі жекеменшік. Қала жолдарының тар болуына байланысты тұрғындардың көбі велосипедпен жүріп-тұрады. Қаланың мәдени-ағарту мекемелеріне отыздан астам орта мектеп, оның ішінде шет тілін тереңдетіп оқытатын мамандандырылған мектептер мен медициналық, банк, құрылыс, политехникалық колледждер кіреді. Дарынды балалар үшін арнайы мектептер ашылды. Сондай-ақ музыка және спорт мектептері, жас техниктер мектебі бар. Дереккөздер
Жалынсыз жарылыс

Жалынсыз жарылыс — кен массасын инертті газдың (кардокас), ауаның (эрдокс) немесе сулы будың инертті газбен қоспасынан пайда болған қуат негізінде металды патронның шектелген кеңістігіне алдын-ала белгіленген, жоғарғьі қысым көмегімен жару әдісі. Белгіленген қысымның реттелу шамасы разрядты дисканың беріктігіне байланысты. Деформация нәтижесінде сығылған газ қысқа уақыттың ішінде патрондағы разрядты бастың тесігінен шпурға өтеді де, оның кеңуі нәтижесінде қопарылыс пайда болады. . Дереккөздер
Сеул Ұлттық Университеті

Сеул Ұлттық Университеті – Сеулде орналасқан Оңтүстік Кореядағы ең танмымал, ірі университет. Университеттің ресми атауы 1949 жылдың аяғына дейін корейше Куннип Соуль Тэхаккё деп аталып келді. Қазір Соуль Тэхаккё («Сеул Университеті») болып қысқарды. Тарихы Университет 1946 жылы 22 тамызда Сеулдегі 10-нан астам кішігірім оқу орындарының (соның ішінде Кэйдзё Императорлық университеті бар) бірігуі нәтижесінен құрылады. Оқу орнының тұңғыш ректоры – Гарри Анстед. Университеттің заң факультеті Кёнсон Университетінің заң факультеті мен Кёнсон заң колледжінің (경성법학전문학교) бірігуі нәтижесінде құрылды. Екінші ректор 1947 жылдың қазан айынан бастап қызмет еткен Ли Чхун Хо (이춘호, 李春昊) болды. 1950 жылдың қыркүйегінде университет құрамына Сеул фармацевтикалық колледжі (서울약학대학) кіріп, фармацевтикалық факультетке айналды. Бұған дейін ол жеке оқу орны болған. Корея соғысы кезінде университет Пусандағы елдің бірнеше басқа университеттерімен уақытша біріктірілді. Бастапқыда негізгі кампус Чонногу округіндегі Тэханно қаласында (Университет көшесі) орналасқан. 1975 жылы кейбір факультеттер Кванакку округінде орналасқан кампусқа көшті. Чонногудағы ескі кампустың аумағында қазір медициналық, стоматологиялық факультеттер және мейірбике ісі факультеті орналасқан. Рейтинг Сеул Ұлттық Университеті 2006 жылы әлем рейтингісі бойынша 63-орынды, 2007 жылы – 51-орынды, 2008 жылы – 50-орынды, 2009 жылы – 47-орынды, 2010 жылы – 50-орынды иеленді. Дереккөздер
Үңгубет жанындағы тіреусіз кеңістік

Үңгубет жанындағы тіреусіз кеңістік — көмір массивы мен алдыңғы тіреулер қатарының арасындағы тазалап қазып алатын ашық кеңістік. Оның кауіпсіздік ені тебе жынысының орнықтылығымен анықталады. . Дереккөздер
Қазбаларды тіреусіз сақтау

Қазбаларды тіреусіз сақтау — жер асты қазбаларында жұмыстың қауіпсіздігін қамтамасыз ету үшін қорғау тың тіректерін қалдырмай-ақ арнайы шаралар мен бекітпелерді қолдану нәтижесінде орындалады. . Дереккөздер
Мархамат

Марһамат — Өзбекстанның Әндіжан облысындағы қала, (1974 жылдан), Мархамат ауданының әкімшілік орталығы. Халық саны — 14 400 адам. Тарихы Мархамат қаласы Әндіжан облысында орналасқан. Жаңа аграрлық реформа енгізілгеннен кейін елді мекенді алқаптың етегін осында көшіп келген Орталық Ресей губернияларынан келгендер құрды. Ол шаруаларға жерлерді игеру үшін жаңа бос жерлерге көшуге мүмкіндік берді. Ол шаруалардың өз дамуы үшін жаңа бос жерлерге көшуіне мүмкіндік берді. Елді мекеннің символдық ескі атауы — «Орыс ауылы». Топоним 1974 жылға дейін өмір сүрді. Содан кейін елді мекенге қала мәртебесі беріліп, Мархамат деп аталды. Ең жақын қалалар және оларға дейінгі қашықтық Мархамат – шағын қала. Ол өз елінде халық саны бойынша 149-шы орында (Өзбекстан), облыста 14-ші орында (Әндіжан облысы). Әлемдегі барлық қалалар арасындағы орны: шамамен 24313 орын. Ең жақын қалалар және оларға дейінгі қашықтық: Палванташ (9 км), Әндіжан (15 км), Сарытас (16 км, Қырғызстан), Асака (17 км), Бұлақбасы (19 км), Қуа (22 км), Қожабат (26 км), Қызылқия (32 км, Қырғызстан), Шаһрихан (32 км), Науқат (35 км, Қырғызстан), Жалаңқұдық (35 км), Оңтүстік Аламысық (36 км), Қуасай (38 км), Құйғанжар (39 км), Ош (40 км, Қырғызстан), Боз (40 км), Қорғантөбе (44 км). Экономикасы және инфрақұрылымы Жергілікті климат диқандарға өздерінің туған жерлеріндегідей егін өсіру әдістерін қолдануға мүмкіндік берді. Елді мекеннің орнында бұрын бірнеше ауыл болған. Жаңа қоныстанушыларға шаруашылықтар құру үшін үлкен суармалы жерлер бөлінді. Мархаматқа кіре берісте глобус тәріздес үш қабатты стела бар. Аудан орталығының аумағында тоқыма фабрикасы мен электротехника зауыты жұмыс істейді, мектептер мен балабақшалар ашылды. Дереккөздер
Тың тірексіз технология

Тың тірексіз технология — дайындық қазбаларын сақтау үшін көмірден (тау жыныстарынан) тың тірек қалдымай-ақ тазалап, қазып алу жұмысын жүргізу технологиясы. Ол дайындық қазбаларын қайталап пайдалану барысында қосымша тіреулермен күшейтіледі немесе тебе жыныстарының қопарылатын жиектеріне арнайы бекітпелер (тізбекті бекітпе, темір бетонды қысқа бағаналар) қойылады немесе қатайма тығындағыштардан (толтырмалардан) белдеулер тұрғызады. . Дереккөздер
Циансыз процесс

Циансыз процесс — кенді таңдамалы (селективті) флотациялауда циан тұздары басатын реагенті ретінде жиі қолданылады. бірақ оның өте улылығына және баска да жағымсыз қасиеттеріне (мыс., алтынды ерітіп жіберуі) байланысты оны басқа реагенттермен алмастыру қажет. Қазіргі кезде кейбір кендерге циансыз процестерде қолданылады. . Дереккөздер
Шиңжяң Жиңхұң құрылыс машиналары ЖШС

Шиңжяң Жиңхұң құрылыс машиналары ЖШС – әлемдегі әйгілі маркалы өнімдердің арнаулы делдалы. Басты өнімдері *Хұң-у-хуан кен жабдықтары *Бұранда сүйменді жел нығыздағыштар желісі *Кенге пайдаланылатын поршенді жел нығыздағыштар желісі Шынжыр табанды жартас бұрғылайтын машиналар желісі *«Сан-и» қазу машиналары Басты ерекшеліктері *құрылымы мықты, шыдамдылығы жоғары *жанар май аз жұмсалады, жұмыс өнімділігі жоғары *жөндеуге,күтуге қолайлы *импорт етілген компьютер чипы CDCS негізгі тізгіндегіш жабдығы орнатылған *қауіпсіз, сілкінуі мен шуылы төмен, талаптарға сай жабдықталған, жұмыс басқару ортасы жеңіл автомобильмен ұқсас. Дереккөздер
Дұң ұлты

Дұң ұлты (өз аты - гам, бугам) — Қытайдағы аз ұлттардың бірі. Олар негізінен Гуйжоу, Хунан, Гуаңши, Хубей провинцияларында қоныстанған. 1990 жылғы Қытай санағы бойынша шамамен 2 514 000 адам тұрады. Тілі Олар дұң тілінде сөйлейді. Дұң тілі қытай-тибет тіл жүйесінің жуаң-дұң тіл семиясына, дұң-шүй тіл тобына жатады. Қытай тілі де кеңінен таралған. Бұрын дұң халқының өз жазу тілі болмаған, олар қытай таңбаларын қолданған. 1958 жылы Гуйчжоу провинциясының Рунцзян диалектісінің оңтүстік диалектісі мен фонетикасының негізінде латын әріптерін пайдаланатын жазу жүйесі жасалды. Діні Көпшілігі (шамамен 80%) дәстүрлі нанымдарды ұстанады, қалғандары буддистер (махаяна). Тарихы Дұңдар өздерінің шығу тегі жағынан Қытайдың тарихи әдебиетінде бойюэ деп аталатын жуан-тун тобының халықтарының ең көне ата-бабаларымен тығыз байланысты, ал наньюэден тәуелсіз ежелгі юйюэ тобын құрады. Қытай шежірелеріне сәйкес, дұңдардың ата-бабалары қазіргі кездегі аумақтардың ең ежелгі халқы болған деп пайымдауға болады. Дұң тайпалық одақтарда өмір сүрді, олар алғашқы қауымдық жүйенің ыдырау сатысында, қалыптасып келе жатқан феодалдық қатынастармен болды. Дұң өлкелерін қытайлар отарлауына байланысты феодализация процесі күшейе түсті. Қауымдастықтың бұрыннан сақталған түрі феодалдық өндіріс тәсілінің қажеттіліктеріне бейімделді. Шаруалардың ең кедей бөлігі әр түрлі езгілерге қарсы, көптеген салықтар мен алымдарға қарсы күреске көтерілді. XIV ғасырда шаруа Мианның басшылығымен болған көтеріліс халық арасында әлі күнге дейін ұмытылған жоқ. Көтеріліс астанадан арнайы жіберілген қытай әскерлерінің күшімен басылды. Тайпин көтерілісі кезінде Тяньчжу, Цзиньпин, Юпинг, Сансуй және басқа уездердегі 100 мыңнан астам дұң көтеріліске шықты. Жергілікті езгілер мен қанаушыларға қарсы, кейіннен де империализм мен гоминьдан үстемдігіне қарсы күрес 1949 жылы ғана аяқталды. Кәсібі Дұңдардың негізгі кәсібі – егіншілік, олар күріш, жүгері, тәтті картоп, көкөністер өсіреді. Сонымен қатар, су басқан күріш алқаптарында балық өсіріледі. Дұңдар сонымен қатар мал шаруашылығымен (буйвол, шошқа, т.б.), орман шаруашылығымен, шырша өсірумен айналысады. Дұңдардың қонақты түйеқұспен қарсы алатын әдеті бар. Қолөнері дамыған: ағаш, тас және металл өңдеу, мата тоқу, бояу және кестелеу, мұны негізінен әйелдер атқарады. Өмір салты Отбасы шағын, неке патрилокальды, бірақ жас әйелді үйлену тойынан кейін ата-анасының үйіне қайтару салты сақталды, ол бірінші баласы туғанға дейін сонда болды. Қауымдық-патронимиялық байланыстар күшті. Дәстүрлі баспаналары Тұрғын үйлері қаңқалы-бағаналы, әдетте екі қабатты, тақтай қабырғалары, төбесі жабынқышпен қапталған. Бірінші қабаттың орталық бөлмесі қонақ бөлмесі болып табылады, кіреберіске қарама-қарсы қабырғада ата-баба құрбандық орны бар, бүйірлік бөлмелер мен екінші қабат тұрғын үй болып табылады. Дәстүрлі киімдері Ерлер киімі - қысқа, жағасыз, тік астарлы немесе оң жағалы күртеше, қысқа шалбар; әйелдер – екі жағына бірдей қаусырмалы киімдер, жағасы жоқ кеудеше, белдемше. Дәстүрлі тағамдары Тағамның негізі - пісірілген күріш, көкөністер, ет, балық. Сілтеме * Дереккөздер
Фридрих Карл фон Мозер-Фильзек

Фридрих Карл фон Мозер-Фильзек – неміс жазушысы, публицист, саясаткер. 1723 жылы 18 желтоқсанда дүниеге келген. Әйгілі заңгер Иоганн Якоб Мозердің ұлы. Көптеген акт пен тарихи хаттарды қамтыған «Patriotisches Archiv» (1784—90) және «Neues patrioitisches Archiv» (1792—94) жинақтарын шығарған. Гессен-Гомбург ісін басқара жүріп, елдің қаржы жағдайын реттеуге ұмтылған. Өзінің әдебиет саласындағы қызметінде ел құзырындағы азаматтардың құқығы және оны қорғау үшін күрескен. Шығармалары *«Der Herr und der Diener» (1755; орыс тіліне 1766 жылы аударылған). *«Gesammelte moralische und politische Schriften» (1761—63). Дереккөздер
Борис Андреевич Лавренёв

Борис Андреевич Лавренёв (шын тегі — Сергеев) – орыс жазушысы, драматург. Сталин сыйлығының екі мәрте жеңімпазы (1946-1950). Өмірі Б. А. Лавренёв 1891 жылы 5 (17) шілде Херсонда педагогтар отбасында дүниеге келген. 1905-1911 жылдар аралығында Мәскеу университеті заң факультетінде оқыған. Қызметтері 1911 жылдан бастап жазған өлеңдері жарық көре бастайды. Мәскеудің «Мезонин поэзии» футуристік тобына жатқан. Бірінші дүниежүзілік соғыс пен азамат соғысына қатысқан. 1917 жылы Мәскеу комендентының адъютанты болған. Азамат соғысы кезінде Түркістанда соғысқан, «Красная Армия» газетінде жұмыс істеген. К.А. Тренев және Вс.В. Ивановпен бірге революциялық драманың негізін қалаған. Б. А. Лавренёв 1959 жылы 7 қаңтар күні қайтыс болған. Мәскеудегі Новодевичьи зиратына жерленген. Марапаттары *• 1-дәрежелі Сталин сыйлығы (1946) – «За тех, кто в море!» пьесасы (1945) *• 2-дәрежелі Сталин сыйлығы (1950) — «Голос Америки» пьесасы (1949) Шығармалары Повестері *• 1923 — «Марина» *• 1924 — «Ветер» *• 1924 — «Звездный цвет» *• 1924 — «Сорок первый» *• 1924 — «Рассказ о простой вещи» *• 1927 — «Седьмой спутник» *• 1928 — «Гравюра на дереве» Пьесалары *• 1928 — «Разлом» *• 1943 — «Песнь о черноморцах» *• 1945 — «За тех, кто в море» *• 1949 — «Голос Америки», политическая пьеса, в которой Лавренёв по партийному заданию развивает антиамериканскую пропаганду *• 1953 — «Лермонтов» Фильмдер *• Сорок первый (фильм, 1927) *• Сорок первый (фильм, 1956) *• Седьмой спутник (фильм) *• Марина (фильм, 1974) *• Разлом (фильм, 1952) *• Комендант Пушкин (фильм) *• Око за око (фильм, 2010) Дереккөздер
Евгений Викторович Абдуллаев

Евгений Викторович Абдуллаев (19.04.1971, Наманған) - өзбек ақыны, прозашы және сыншы. Сыни мақалалары өзінің қазіргі атымен жарияланып отырады. Ал өлеңдері мен прозалары "Сухбат Афлатуни" деген лақап атпен жарияланады. Балалық шағы Наманганда өткен. 1978 жылдан бастап Ташкентте өмір сүреді. Ташкент мемлекетттік университетінің философия факультетін тәмамдаған. Еңбектері «Арион», «Дружба народов», «Звезда Востока», «Знамя», «Иерусалимский журнал», «Новая Юность», «Октябрь» журналдарында жарияланған. 2004, 2006жылғы «Октябрь» журналы сыйлығының иегері. 2006 жылғы «Триумф» жастар сыйлығын иеленген. Өлеңдер кітабы «[http://magazines.russ.ru/nov_yun/2002/6/aflat.html Псалмы и наброски]» (Москва: ЛИО Р.Элинина, 2003), проза «[http://magazines.russ.ru/druzhba/2005/10/af1.html Ташкентский роман]» (СПб: Амфора, 2006). «Звезда Востока» журналының редакторлар алқасының мүше. 2008 жылдан бастап «Дружба народов» журналының редакторлар кеңесі кірген. Дереккөздер
Олег Иванович Борисов

Олег Иванович Борисов (шын аты Альберт) – совет, орыс театр- және киноактері. 1962 жылы Украина КСР-нің еңбек сіңірген әртісі, 1978 жылы КСРО-ның халық әртісі атағын алады. 1978, 1991 жылдары КСРО-ның мемлекеттік сыйлығының лауреаты болады. Биографиясы Альберт Борисов 1929 жылы 8 қарашада Приволжский қаласында дүниеге келеді. Балалық шағы Ярославский облысы Карабихте өтеді. Әкесі техникум директоры болады. Кейін отбасымен бірге Мәскеу облысына көшіп келеді. 1947-1951 жылдары МХТА мектеп-студиясын тәмамдайды. Сол жылы Леси Украинки атындағы Киев орыс драма театрына қабылданады. 1964-1983 жылдар аралығында Ленинградта М. Горкий атындағы театрда актер болады. 1991 жылдан бастап Антреприз Олег Борисов театрында жетекші болады. 1950 жылдың орта кезеңінен бастап киноға түсе бастайды. 1994 жылы 28 сәуірде ауыр науқастанып дүниеден өтеді. Отбасы Әйелі — Алла Романовна Латынская (Борисова) Ұлы — кинорежиссёр Ю. О. Борисов (1956—2007) Ағасы — актёр Л. И. Борисов (1933 жылы туған) Дереккөздер
Үлкен Сеул саябағы

Үлкен Сеул саябағы немесе Сеул Грэнд-саябағы (ағылшынша Seoul Grand Park, Сеул Гранд Парк) — Сеулден оңтүстікте Квачхон қаласындағы саябақ кешені. Саябақта көптеген объектілер бар. Солардың ішінде: * хайуанаттар бағы * балалар хайуанаттар бағы * розарий * ойын-сауық саябағы * Сеул қазіргі заман өнер мұражайы бар. Галерея Дереккөздер Сілтемелер * [http://grandpark.seoul.go.kr Ресми сайт] * [http://eng.seoulland.co.kr/eng/ Seoulland]
Жонрид Абдуллаханов

Жонрид Абдуллаханов - өзбек прозашысы, ақын, драматург және журналист. 1929 жылы 13 наурызда Наманган қаласында дүниеге келген. Өмірбаяны Әкесі, Мухитдин Абдуллаханов, - Наманган драма театрының негізін қалаушылардың бірі. Ұлы Отан соғысы кезінде Сталинград түбінде іс-түссіз жоғалып кеткен. 2008 жылғы Польша Қызыл Крест арқасында оның 1943 жылы наурыз айында советтік әскери тұтқындарға арналған Шталлаг неміс лагерінде қаза болғаны және Бялобжега ауылы маңына жерленгені туралы анықталған. Анасы - Шахрибану Абдуллаханова, мұғалім. 1943 жылы қайтыс болған. Алғашқы өлеңдері 12 жасында "Ленин болалари" және "Ударник" Наманган қалалық газеттерінде жарияланған. Майданнан әкесі мен анасының іс-түссіз жоғалғаны жайлы хабар алған соң, 14 жасар бала Ташкентке жаяу жол тартады. Ташкентке жетіп, Өзбек республикалық радиосында "Пионер эрталиги" бағдарламасының дикторы болып қызмет жасайды. 1949 жылы көптеген өлеңдердің және "Алексей Пешков" пьесасының авторы ретінде байқаудан тыс Ортаазиялық Мемлекеттік университетінің (САГУ, кейіннен Ленин атындағы ТашГУ, қазіргі Өзбекстанның Ұлттық университеті жаңадан құрылған журналистика факультетіне қабылданып, 1954 жылы тәмамдап шығады. Кейіннен ұзақ жылдар бойы Өзбек радио мен телевидениясында және Өзбекстан Жазушылар одағының аппаратында әдеби хабарларды тарату бөлімінде бас редактор, сондай-ақ Өзбек ССР-нің Мәдениет министрлігінде бас маман болып қызмет атқарады. 1976-1982 жылдар аралығында КСРО Әдеби қорының (Литфонд КСРО) Өзбек бөлімшесінің директоры болады. 1956 жылдан КСРО Жазушылар одағының мүшесі, 1991 жылдан бастап Өзбекстан Жазушылар одағының мүшесі. 1964 жылы оның сценарийі бойынша КСРО-да бірінші рет "Азизахон" телевизиялық фильмі (режиссері - М.Мухамедов) түсірілген. Бүкілодақтық конкурстың лауреаты және "Ураган" романы үшін КСРО Жазушылар одағының ең үздік туынды сыйлығының лауреаты атанады. "Мехнат Шухрати" орденінің кавалері. Үйленген, екі ұлы және немерелері бар. Ташкентте тұрады. Ол - көптеген романның, өлеңдер жинағының, түрлі әңгімелердің және прозалардың авторы. Библиография * «Йул» романы — Ташкент,1964, * «Дорога» романы (аударған М. Мирзамухамедов) -1967 жыл * «Мохидил» романы - 1967 жыл. * «Туфон» романы - Ташкент, 1968 жыл. * «Ураган»романы (аударған Ю.Смирнова) — Мәскеу,1975 Дереккөздер
Абдулла Авлони

Абдулла Авлони — әйгілі өзбек жазушысы, драматург, ағартушы және педагог. Балаларға арналған шығармалардың авторы ретінде де танымал. Қазіргі үлгідегі өзбек мектептерін қалыптастыруға және оның дамуына көп еңбек сіңірген. 1918 жылдан КОКП мүшесі. Өмірбаяны 1874 жылы 12 шілдеде Ташкент қаласында дүниеге келген. Медресе анындағы мектепте білім алған. Жадидизм қозғалысы көшбасшыларының бірі болған. Мектептерге арналған оқулықтар жазған. 1907 жылы өзбек тілінде «Шухрат» газетін шығарған. Абдулла Авлони 1913 жылы Ташкентте алғашқы өзбек театрының труппасын ұйымдастырады. Труппа атауы - «Түркістан». Кеңес дәуірінде Өзбекстандағы ағарту ісі белсенділерінің бірі болады. Ұстаздық етіп, өзбек театры үшін кітаптар мен пьесалар жазған. 1934 жылы 25 тамызда Ташкентте қайтыс болып, Боткин мазарына жерленген. Еңбектері «Жану», « Шегебай», «Үндемес», «Шапалаұ», «Шал», «Тәңірдің құлы», «Абдул Фаизий» атты еңбектерімен кен танылған. Діни мектепте сауатын ашып, кейн медреседе оқыды.1906 жылдан Туркістан өлкесінде шығатын «Тараққи», «Хуршиди» газеттерінде үзбей мақала жазып тұрды. 1919 жылы Түркістан республикасының Ауғанстандағы елшісі, 1920 жылы «Кәсіпшілік қозғалысы» журналынығ редакторы болды. «Қызыл жалау» (1908), «Октябрь мейрамы» (1923), «Октябрь аясында» (1924) атты шығармаларында Совет өкіметінің женісін жырлап, соц, ревалюцияны насихаттады. «Бірінші мұғалім» , «Екінші мұғалім», «Жастарға тарту» деген педагогикалық еңбектерінде елдегі сауатсыздықты жоюдын жолдарын көрсетіп жастарды оқуға, өнер-білімге шақырды. Сілтемелер * Қазақ Совет Энциклопедиясы, 1972. *[http://www.krugosvet.ru/articles/124/1012404/1012404a1.htm Узбекская литература] *[http://www.tashkentpamyat.ru/abdulla-avloni-pedagogpisatelpojet-dramaturg-.html Абдулла Авлони] Дереккөздер
Сәруар Әлімжанұлы Әзімов

Сәруар Әлімжанұлы Әзімов (20 мамыр 1923, Жызақ — 1994) - совет және өзбек жазушысы, мемлекет қайраткері және елші. Ақын Хамид Әлімжанның інісі. Өмірбаяны 1953 жылдан КОКП мүшесі. 1946 жылы Ортаазиялық университеттің филология факультетін тәмамдаған. Филология ғылымдарының докторы. ӨзКСР ғылымдарының еңбек сіңірген қайраткері (1973), Өзбекстанның халық жазушысы (1983). * 1948—1955 жж. — ғылыми қызметкер, сектор меңгерушісі. * 1955—1956 жж. — Өзбекстан ОК КП ғылым және мәдениет бөлімінің меңгерушісі. * 1956—1957 жж. — Өзбекстан Жазушылар одағы басқармасының 1-хатышысы. * 1957—1959 жж. — Өзбек КСР мәдениет министрі. * 1959—1969 жж. — Өзбек КСР сыртқы істер министрі, Министрлер кеңесі төрағасының орынбасары. * 1969—1974 жж. — КСРО-ның Ливандағы Төтенше және өкілетті елшісі. * 1974—1980 жж. — КСРО-ның Пәкістандағы Төтенше және өкілетті елшісі. * 1980—1988 жж. — Өзбекстан Жазушылар одағы басқармасының 1-хатышысы. * 1988—1991 жж. — Өзбек КСР сыртқы істер министрі * 1990 жылдан — Өзбекстан Президенттік кеңесінің мүшесі. Шығармашылығы Пьесалары * «Кровавый мираж» (1964). * «Я вижу звёзды» (1966). * «Драма века» (1968). Киносценарийлері * «Листок из блокнота» (1965, Н.В.Рожковыймен бірге). * «Сыны отечества» (1967, Н.В.Рожковыймен бірге). Повесть және әңгімелері * «Радуга» (1964). * «Два сердца — два мира» (1967). * «Звездоокая» (1968). Марапаттары * 3 Қызыл Ту Еңбек ордені. Сілтемелер * [http://tashkent-history.ru/?p=56 Биография на сайте История Ташкента] Дереккөздер
Рақымжан Атаев

Рақымжан Атаев (1949 3 сәуірде дүниеге келген, Қазақ КСР, Шымкент облысы, Түркістан ауданы, Чипан ауылы,) — Өзбекстан жазушысы, аудармашы, публицист және сыншы. Өмірбаяны Рақымжан Атаев көпбалалы өзбек отбасында 1949 жылы дүниеге келген. Жанұядағы 9 баланың 3-сі. 1973 жылы Ташкент Мемлекеттік университетін тәмамдаған. Ә.Науаи атындағы Тіл және әдебиет институтында ғылыми қызметкер, Министрлікте әдіскер болған. 1983 жылдан Өзбекстан Жазушылар одағында қызмет атқарған. 1992 жылдан шығармашылық одақтың жауапты хатшысы. Рақымжан Атаев - көптеген романдардың, повестердің, әңгімелердің, әдеби-сыни және публицистикалық мақалалардың авторы. Марапаттары және сыйлықтары Жазушының туындысы 1984 жылы «Шарк юлдузи» журналының марапатына ие болған. 1995 жылы Өзбекстан Жазушылар одағының сыйлығын иеленген. 2000 жылы Өзбекстан Республикасының «Шухрат» медалімен марапатталған.
Сергей Никитович Борисов

Сергей Никитович Борисов – орыс актері. Шыңғыс Айтматов атындағы мемлекеттік ұлттық орыс драма театр әртісі. Қырғызстан Республикасының халық әртісі. Биографиясы Шығармашылық еңбегін 1938 жылдан бастайды. Ұлы Отан соғысы жылдарында Кемеровский облысы Прокопьевск қаласы шахтасында жұмыс істейді. 1945 жылдан бастап Прокопьевск, Кемеров, Новокузнецк, Чита театрларында әртіс қызметін атқарады. 1958 жылы Фрунзе қаласындағы Н.К. Крупская атындағы мемлекеттік орыс драма театрына қабылданады. Кинода сомдаған рөлдері *1982 — Не ищи объяснения — Иван Яковлевич *1983 — Волчья яма *1983 — Дела земные *1985 — Танцы на крыше *1993 — Сукины дети *1993 — Сделай мне больно Дереккөздер
Элинор Фарджон

Элеонор Фарджон — ағылшын балалар жазушысы. Элеонор өлең, әңгіме, повесть, мысал-әңгімелер жазумен айналысқан. Алайда оның шығармашылығының негізгі өзегі ертегілер болған. Сонымен қатар ол ересектерге арнап сатиралық әңгімелер. Өмірбаяны Элеонор Фарджон 1881 жылдың 13 ақпанында Англияда дүниеге келген. Оның алғашқы кітабы «Детские песенки старого Лондона» деп аталып, 1916 жылы жарық көрген. КСРО аумағында оның "Седьмая принцесса" және "Хочу луну" ертегілері аса танымалдылыққа ие болды (Ольга Варшавер және Нина Демурованың аударуымен жарық көрген). 1956 жылы Балалар мен жасөспірімдер әдебиеті бойынша ЮНЕСКО Халықаралық кеңесінің шешімі бойынша Э.Фарджон Ганс Христиан Андерсен атындағы сыйлықтың алғашқы лауреаты атанды. Бұл сыйлықты бейресми түрде балалар "Нобель сыйлығы" деп атайды. Элеонор 85-ке қараған шағында 1965 жылдың 5 маусымы күні туған жер топырағында көз жұмады. Дереккөздер
Гонконг университеті

Гонконг Университеті (ағылшынша The University of Hong Kongнемесе HKU; қытайша 香港大學) – Гонконгтағы көне жоғары оқу орны. .Оқыту – ағылшын тілінде жүргізіледі. Британ «Times Higher Education» журналының рейтингісі бойынша Гонконг университеті Азияда 1-орында, ал әлем бойынша 21-орында. Тарихы Университет негізі 1911 жылы қаланған. Алғашқы кезде оқу орнында медицина факультеті ашылғанымен, гуманитарлық ғылымдар басым болады. Уақыт өте инженер және өнер факультеттері ашылады. 1920 жылдардың екінші жартысынан бастап университет шығыс мәдениетіне назар аудара бастайды. 1941 жылы жапондықтардың басып кіруімен байланысты университет ғимараты қирап қалып, 1945 жылға дейін жабылып қалады. Екінші дүниежүзілік соғыстан кейін жөндеуден өтіп, қайта ашылады. Факультеттер * Faculty of Architecture * Faculty of Arts * Faculty of Business and Economics * Faculty of Dentistry * Faculty of Education * Faculty of Engineering * Faculty of Law * Li Ka Shing Faculty of Medicine * Faculty of Science * Faculty of Social Sciences Дереккөздер
Геннадий Леонидович Бортников

Геннадий Леонидович Бортников (1.04.1949, Мәскеу - 24.03.2007, Мәскеу) – совет театр- және киноактері. 1993 жылы Ресей Федерациясының халық әртісі атағын алады. Биографиясы 1962 жылы МХАТ-тың мектеп-студиясын тәмамдайды. Жоғары оқу орнын бітіргеннен кейін Моссовет атындағы мемлекеттік театр академиясына қабылданады. Геннадий Бортников 2007 жылы 24 наурызда инфарктен көз жұмады. Мәскеуде Введенский мазарына жерленеді. Театрда сомдаған рөлдері *В. С. Розовтың «В дороге»— Володя *И. В. Штоктың «Объяснение в ненависти» — Василий Воробъёв *В. С. Розовтың «Затейник»— Сергей Сорокин, Эдуард Беляев *Теннесси Уильямстың «Царствие земное» *Г. Бёллдің «Глазами клоуна» Фильмографиясы *1961 — Взрослые дети — ғашық жігіт *1962 — Черёмушки — Саша Бубенцов *1965 — Наш дом - Дмитрий *1966 — Девочка на шаре *1967 — Взорванный ад — Николай Вережников *1971 — Алло, Варшава! — Анджей Вишневский, Варшавадан келген дәрігер *1980 — Братья Рико — Эдди Рико *1981 — Было у отца три сына — Павел *1981 — 20 желтоқсан — Фижо *1989 — Следствие ведут знатоки. Мафия - Ардабьев *1993 — Урод *1996 — Маленькая королева и другие *1996— Весёлый трамвай Дереккөздер
Асыл қорытпалар мен металдар

Асыл қорытпалар мен металдар — құрамының негізгі бөлігі (компоненті) төмендегі металдардың бірі болатын қорытпалар: алтын, платина, палладий, күміс, иридий, радий, рутений және осмий. Мұндай металдар мен қорытпалар коррозияға ұшырамайды, қышқылдардың көпшілігі оларға әсер етпейді. Жеке әсіресе қорытпа күйінде техниканың алуан саласында жиі қолданылады. . Дереккөздер
Баяни Мұхаммед Жүсіп

Баяни Мұхаммед Жүсіп (, 1859—1923) — өзбек ақыны, жазушы, жазушы, тарихшы, музыкатанушы, каллиграф, аудармашы. Хиуада дүниеге келген. Ол өзбектік қоңырат тегінен шыққан. Хиуа ханы - Эльтузардың (1804-1806) немересі. Хиуада Шерғазы хан медресесінде білім алған. «Шажараи хорезмшахи» және «Хорезм тарихы» атты тарихи еңбектердің авторы. «Шажараи хорезмшахи» еңбегінде 1874 жылдан 1914 жылға дейінгі Хорезм тарихы жазылған. Осылайша бұл туынды Мунис Хорезми және Агахи еңбектерінің жалғасы болып табылады. «Хорезм тарихы» еңбегі «Шажараи хорезмшахиден» кейінірек жазылған. Шығарма 16 тараудан тұрады. Алайда бізге жеткені - 8 тарау. Баяни «Сахаиф ул-ахбар» деген араб тіліндегі еңбекті өзбек тіліне аударған. Сондай-ақ парсы тілінен «Табари тарихы», «Шейбани-намэ» Бинаи еңбектерін аударған. 1923 жылы Хиуада қайтыс болған. Падаланылған әдебиет Муниров К., Хоразмда тарихнавислик. Ташкент, 2002. Дереккөздер
Ашудың блоктық тәсілі

Ашудың блоктық тәсілі — созылу бойымен шахта алабын бойлай бірнеше блокқа бөліп, оларды блок оқпандарымен (ауа беретін және желдеткіш) ашады. Оларды тасымал горизонтында жүк таситын штрекпен қосады. сол арқылы шахта алабының ортасында орна- ласқан оқпанға көмір жеткізіледі. ашудың блоктық тәсілі шахта алабының ұзына бойы 6—8-ден 20 км дейін жетеді және ол шахтада метан көп жиналған жағдайда қолданылады. . Дереккөздер
Люси Клиффорд

Люси Клиффорд, тумысынан Лэйн,(1846—1929 жылдар) — ағылшын жазушысы, әйгілі британ математигі және ойшылы Уильям Кингдон Клиффордтың жұбайы. Өмірбаяны Люси Лейн 1846 жылы Лондон қаласында Джон Лэйннің отбасында дүниеге келген. 1875 жылы ол Уильям Кингдонға тұрмысқа шығады. Ол кезеңде ол әдебиетке енді ғана бет бұрған болатын. Көп ұзамай Люси екі баланы дүниеге әкеледі. Алайда араға төрт жыл салып 1879 жылы Люсидің жұбайы Уильям қайтыс болып, ол екі баламен жесір қалады. Күйеуінің өлімінен кейін де Люси әдебиетпен айналысуын доғармады. Осылайша аз ғана уақыттың ішінде ол жазушы ретінде, кейіннен драматург ретінде таныла бастады. Ол көптеген романдар мен пьесалардың авторы, олардың ішіндегі танымалдары ретінде «Миссис Кейт қылмысы» (, 1885 жыл) және «Энн тәте» (, 1893 жыл) туындыларын атауға болады. Клиффорд шығармаларының арасында балаларға арналған «The Anyhow Stories, Moral and Otherwise» (1882 жыл)жинағы да оқырман сүйіспеншілігіне бөленген туындылардың бірі. 1929 жылы өмірден озған Люси Клиффорд Лондондағы Хайгейт зиратына жұбайының жанына жерленеді. Дереккөздер
Виктор Андреевич Борцов

Виктор Андреевич Борцов – совет, орыс театр және киноактері. 1989 жылы Ресей Федерациясының халық әртісі атағын алады. Биографиясы Виктор Борцов 1957 жылы М.С.Щепкин атындағы Жоғары театр училищесін тәмамдайды. Оның ұстазы Вера Николаевна Пашенная, ал курстастары Алексей Эйбоженко және Роман Филиппов. Виктор Кіші театрда қызмет атқарады. Виктор Борцов 2008 жылы 20 мамырда Мәскеуде ұзаққа созылған ауруы себебінен дүниеден өтеді. 2008 жылы 23 мамырда Мәскеу Троекуровский мазарына жерленеді. Шығармашылығы Театр *1957 жылдан бастап Кіші театрда қызмет атқарады. Борцов театрда барлық классикалық репертуарларды ойнап шыққан: *«Любовь Яровая» Тренёва — Швандя *«Ярмарка тщеславия» — Доббин *«Беседы при ясной луне» — Иван *«Лес» А. Н. Островского — Восмибратов *«Свои люди — сочтёмся» А. Н. Островскийдің — Самсон Силыч *«Князь Серебряный» — Хомяк *«Дядя Ваня» А. П. Чеховтің — Телегин *1979 жылы Шекспирдің «Король Лир» Режиссёрі: Леонид Хейфец — Герцог Альбанский[3] *1982 жылы А. Ф. Коломийцтің «Дикий Ангел» Режиссёрі: Владимир Седов — Фёдор Дереккөздер
Бүйірден су жіберу

Бүйірден су жіберу — ұңғы мен шпурды бұрғылау барысында пайда болатын шаң түйіршіктерін олардың ішінен сумен шаю тәсілі. Бұл тәсіл ауаның шаңын басып, санитарлық қалыпқа келтіреді, болат бұрғы мен коронка шығынын 2—2,5 есеге қысқартып, бұрғылау жылдамдығын 1,2—2,5 ёсе арттырады. Ұңғыдағы (шпурдағы) шаң түйіршіктерін сумен шаюдың екі схемасы бар: ось және бүйір арқылы. . Дереккөздер
Өңір (борт)

Борт — өңір — карьердің шектелу бүйірі, яғни қиябеттер мен кертпештер алаңы. Карьердің бүйір өңірлерінің жер үсті және оның түбімен қиылысу сызықтары. тиісінше оларды карьердің үстіңгі және астыңғы нұсқалары (контур) деп атайды. Жоғарғы және төменгі жиек (бровки) аралығындағы беткей өңірдің қиябеті (откос) деп аталады. Карьер өңірінің орнықтылығы мен оның қиябет бұрышына әсер ететін негізгі факторлар: жыныстардың физика-механикалық қасиеттері, карьердің формасы мен көлемі, кен орнының гидрогеологиясы, карьердің жұмыс істеу ұзақтығы және тағы басқалар. . Дереккөздер
Металдың төменгі шектік мөлшері

Металдың төменгі шектік мөлшері — кен орнын жоғарғы экономикалық тиімділікпен қазып алу мен онын шекарасын белгілеуді қамтамасыз ететін кендегі пайдалы компоненттердің (металдардың) төменгі мөлшері. . Дереккөздер
Бремсберг

Бремсберг — бремсберг — жер бетіне тікелей шықпайтын жер астында пластың немесе кен денелерінің құлама бағытымен жүргізілген көлбеу қазба. Бремсберг пайдалы қазындыларды этаждың немесе шахтаның тасымалдау горизонтына түсіруге арналған. Сонымен қатар бремсберг негізгі горизонттың қазбалары арқылы таза ауа жіберуге пайдаланылады. . Дереккөздер
Ұнтақтағыштық

Ұнтақтағыштық — жарылғыш заттың өзімен жанасып жатқан ортаны жару (қопару) кезінде ұсақтау немесе ұнтақтау қасиеті. Ұнтақтағыштық жарылғыш заттың от алған кезіндегі соққы әсерінен пайда болады. Оның әсері 2—2,5 есе заряд радиусынан аспайтын қашықтықта білінеді, сондықтанда оны жергілікті әсер деп те атайды. Ұнтақтау жарылыс жұмысының тек бір ғана қасиеті.. Дереккөздер
Брикеттеу

Брикеттеу — ұнтақты заттар (кендер, концентраттар) жабыстырғыш қосымшалар қосып немесе қоспай механикалық күшпен біріктіріліп, кесекшелерге айналдырылады. Осының нәтижесінде кеннің не концентраттардың күюі, балқуы жеңілдетіледі. Бұл процесс арнаулы цехтарда және фабрикаларда (брикеттегіш) жүргізіледі. технологиялық қажеттігінен басқа брикеттеу нәтижесінде ысырап азаяды, тасымал жеңілдейді, үнемділік артады. . Дереккөздер
Бункер-поезд

Бункер-поезд, қорапты- поезд — қопарылған тау жыныстарын үздіксіз тиеп, жеткізуге және түсіруге арналған тасымалдау жабдығы. Әдетте поезда топсалы вагонеткалар немесе тау жыныстарын үздіксіз тиеуге бейімделген арнайы секциялар (бөлімшелер) пайдаланылады. Әсіресе конвейерлі қорапты-поездың болашағы зор, өйткені оның, скреперлі, пластинкалы немесе тербелмелі конвейері қопарылған тау жынысын үздіксіз тиеп, түсіруді қамтамасыз етеді. . Дереккөздер
Грэм Грин

Грэм Грин (, тумысынан Генри Грэм Грин, 2 қазан 1904 жыл, Беркхэмстед, Хартфордшир графтығы – 3 сәуір 1991 жыл, Веве, Швейцария) — ағылшын жазушысы. 1940 жылдары британ барлау қызметінің қызметкері болған. 1956 жылы Британ империясының орденінен бас тартып, 1966 жылы Кавалер даңқының ордені мен 1986 жылы "Еңбегі үшін" орденіне ие болады. Өмірбаяны 1904 жылғы 2 қазанда Чарльз Генри Грин мен Мэрион Грин атындағы жоғарғы дәрежедегі мектеп директорының отбасында дүниеге келген. Отбасындағы алты баланың төртіншісі болған. Балалық шағында Хаггард пен Конрадтың шым-шытырық оқиғалы шығармаларын сүйіп оқитын, сондықтан ол өзі әдебиеттің тізгінін қолына алған тұсында олардың ықпалынан шығу қиынға түскенін мойындаған. Бастапқыда ол "Ноттингэм Джорнэлда" журналист, кейіннен "The Times" газетінде штаттан тыс тілші қызметтерін атқарған. 1929 жылы католик дінін қабылдайды. Оның алғашқы шығармасы 1929 жылы "The Man Within" атауымен жарық көрген. Осыдан кейін ол журналистиканы тастап, жазушылыққа бет бұрады. Кітаптары * 1929 — The Man Within * 1930 — The Name of Action * 1932 — Rumour at Nightfall * 1932 — Stamboul Train (Orient Express) * 1934 — It’s a Battlefield * 1935 — England Made Me * 1936 — A Gun for Sale (This Gun for Hire) * 1938 — Brighton Rock * 1939 — The Confidential Agent * 1940 — The Power and the Glory (The Labyrinthine Ways) * 1943 — The Ministry of Fear * 1948 — The Heart of the Matter * 1949 — The Third Man * 1951 — The End of the Affair * 1955 — The Quiet American * 1955 — Loser Takes All * 1958 — Our Man in Havana * 1960 — A Burnt-Out Case * 1966 — The Comedians * 1969 — Travels with My Aunt * 1973 - The Honorary Consul * 1978 — The Human Factor * 1980 — Doctor Fischer of Geneva or The Bomb Party * 1982 — Monsignor Quixote * 1985 — The Tenth Man * 1988 — The Captain and the Enemy Дереккөздер
Бұрғылау машиналары

Бұрғылау машиналары — тау жыныстарында ұңғылар мен шпурлар бұрғылайтын машиналар. Бұрғылау машиналары қол машиналары, ұңгубетке итеріп бұрғылайтын қол машиналары, колонкалы және телескопты болып бөлінеді. . Дереккөздер
Василий Иванович Бочкарёв

Василий Иванович Бочкарёв – совет, орыс театр- және киноактері. 1995 жылы Ресей Федерациясының халық әртісі атағын алады. 2003 жылы Ресей Федерациясының мемлекеттік сыйлығының лауреаты болады. Биографиясы Василий Бачкарев 1942 жылы 22 қарашада Иркутскте дүниеге келеді. 1964 жылы М.С.Щепкин атындағы Жоғары театр училищесін тәмамдайды. 1964-1965 жылдары Кіші Бронна театрында жұмыс істеп, К.С. Станиславский атындағы театрға ауысады. 1979 жылдан бастап Кіші театр актері болады. 1970 жылдан бастап киноға түсе бастайды. Алғаш рет «Бег» фильмінде эпизодтық рөл сомдайды. 1970 жылдардың соңынан бастап актерді басты рөлге шақыра бастайды. 2003 жылдан бастап Щепкин атындағы Жоғары театр училищесінде актерлік шеберліктен сабақ береді. 2007 жылы Бочкареевке доцент дәрежесі беріледі. 2009 жылдан бастап училищеге өз курсын енгізеді. Фильмографиясы *1970 — Бег — эпизод *1973 — Плотницкие рассказы (телеспектакль) *1974 — Потому что люблю — капитан Шелест Евгений *1975 — Продавец дождя (телеспектакль) — Джим, его млалший сын *1975 — Такая короткая долгая жизнь — Сергей Игнатьев *1978 — Дом у кольцевой дороги — Саранцев *1978 — Следствие ведут знатоки. «Букет» на приёме — Артём Кирпичёв *1979 — Ярость *1980 — Кто заплатит за удачу? *1981 — Безобразная Эльза — Эркки Карило *1982 — Владивосток, 1918 жыл — Суханов *1982 — Голос — Аркадий *1982 — Тем, кто остается жить *1983 — Безумный день инженера Баркасова — Баркасов *1983— Летаргия — Михаил Платонович *1983 — Уникум — Константин Петрович Шапошников *1983 — Фома Гордеев (телеспектакль) — Фома Гордеев *1985 — Полевая гвардия Мозжухина — Фёдор Мозжухин *1985 — Тайна Золотой горы — Никитин *1987 — Акселератка — майор Пряхин, начальник уголовного розыска *1987 — Про любовь, дружбу и судьбу *1987 — Следствие ведут знатоки. Бумеранг (фильм) — Алексей Барсуков *1988 — С луны свалился (телеспектакль) *1988 — Холопы (телеспектакль) *1992 — Кооператив «Политбюро» или будет долгим прощанье — двойник Чапаева *1992 — Один (қысқаметражды) *1992 — Три дня вне закона *1995 — Арктур - гончий пес (телеспектакль) *2003 — Остров без любви — Павел Антонович *2003 — Спас под березами *2004 — Дети Арбата — Панкратов көршілері *2005 — Правда - хорошо, а счастье лучше (телеспектакль) — Сила Ерофеич Грознов, *2006 — Заколдованный участок *2007 — Диверсант. Конец войны — профессор Сергеев *2007 — Новая старая сказка *2008 — Галина — Бронников Василий Иванович, охранник Брежнева *2009 — Иван Грозный — протопоп Сильвестр *2009 — Зоя — Петр Сорокин Дереккөздер
Тау жынысының бұрғыланғыштығы

Тау жынысының бұрғыланғыштығы — тау жынысының бұрғылау барысында құрал-сайманның енуіне қарсылық көрсету қабілеті немесе бұрғылау кезінде әсер ететін күштің нәтижесінде тау жыныстарында ұңғының (шпурдың) пайда болу жылдамдығы (карқындылығы). . Дереккөздер
Бұрғылау бытырасы

Бұрғылау бытырасы — бұрғылау барысында берік тау жыныстарын бұзуға қолданылатын құйма болаттан (құрыштан) немесе шойыннан жасалған шар, куб, цилиндр тәрізді ұсақ бытыралар. Олардың диаметрі 1,5—5,5 мм, беріктігі роквелл бойынша 58—66-дан кем болмауы керек. Тау жыныстарының бұрғылану тездігі бұрғылау жылдамдығымен сипатталады (мм/мин), кейде стандарт бойынша бір метр шпурдың бұрғылау уақытымен де анықталады. . Дереккөздер
Бұрғы коронкасы

Бұрғы коронкасы — соғылып бұрылу тәсілімен бұрғылау барысында ұңғы (шпур) түбінің бетіне тікелей әсер ететін және оны қопарып бұзатын бұрғының алмалы-салмалы бөлігі. Бұрғы коронкасының жұқа болаттан немесе берік қоспа пластинкамен жабдықталады. Бұрғы коронкасы пішіні көбінесе қашау және айқаспа түрінде де жиі кездеседі. Ол бұрғы бұранда немесе конус арқылы бекітіледі. . Дереккөздер
Бұрғы шаңы

Бұрғы шаңы — бұрғылау барысында пайда болатын шаң. Ұсақ тозаңның мөлшер шамасы (10 мкм дейін) бұрғыланатын жыныстың физика-механикалық қасиетіне, бұрғы ұшының мұқалу дәрежесіне, ұнтақ жынысты ұңғыдан (шпурдан) толық шайып отыру тездігіне, ауа қысымына және басқа факторларға байланысты болады. . Дереккөздер
Бұрғы штангасы

Бұрғы штангасы — шпур (ұңғы) үңгубетіне қысылған ауа мен су беру үшін және соғып-бұрып бұрғылау барысында бұрғы ұшына поршень-соққысы мен айналдыру күшін беріп тұратын іші қуыс болат штанга. . Дереккөздер
Бұрғылау қазбалары

Бұрғылау қазбалары — бұрғылау жабдықтарын орналастыруға және олармен жұмыс істейтін адамдарға арналған қазба. Осы қазбалардан тазалап қазып алуға қажетті ұңғылар мен шпурларды бұрғылайды. Қазбалардың көлденең қимасының ауданы қолданатын бұрғылау жабдықтарынын сырт көлеміне байланысты болады. . Дереккөздер
Бұрғы тиеу машинасы

Бұрғы тиеу машинасы — шпур бұрғылау жұмысын механикаландыруға және қопарылған пайдалы қазындылар мен бос жыныстарды тасымалдау құралына тиеуге арналған машина. Оған 1ПНБ2Э, 1ПНБ2Б, 2ПНБ2Б және басқа машиналар жатады. . Дереккөздер
Бутарлар

Бутарлар — цилиндрлі елеуіш грохот. Cазды кен массасын байыту алдында жыныс минералдарынан, сазды заттан жуып-шаюға қолданылатын аппараттар. көбінесе шашыранды кендерді байыту алдында қолданылады. . Дереккөздер
Уатқыш

Уатқыш, сындырғыш — тау жыныстарын қопарғанда белгіленген шамадан тыс пайда болатын ірі кесектерді уататын соғу қондырғысы. Ол: соққы, манипуляторлы қондырғы, электрмен қоректендіретін жүйе және басқару тетігі бөліктерінен тұрады. Соғу қондырғы өзінің айналасын ғана қамтамасыз ететін тұрақты — мысалы, карьерде тиеу орындарында ғана қолданылатын және жылжымалы болып бөлінеді. . Дереккөздер
Беатрис Поттер

Беатрис Поттер(Элен Беатрикс Поттер, ; 28 шілде 1866 жыл, Кенсингтон, Лондон — 22 желтоқсан 1943 жыл, Нир-Сорей, Камбрия) — ағылшын жазушысы, суретші Өмірбаяны Беатрис Поттер Көлді аймақты алғаш рет 16 жасында көріп, оның табиғатының сұлулығына тәнті болады. Ол өзіне қайткенде де осы аймаққа қоныстанамын деп сөз береді. Кейіннен ол өзінің бала күнгі арманын іске асырып, Лондон қаласынан "Хилл-Топ" фермасына көшіп келеді. Беатрис өзі жазған ертегілерге сәйкесінше сурет салып отырған. Бұл суреттерде міндетті түрде баққа оранған өз үйі бейнеленетін. Беатрис Поттердің жазушы әрі суретші ретіндегі өмір белесі 1902 жылдан бастау алады. Оның "Питер қоян жайлы ертегісін" баспагер Фредерик Уорн жарыққа шығарады. Бұған дейін кітапты бірнеше баспалар шығарудан бас тартқан болатын. 1910 жылға дейін жазушы ертегілер жазып, оған суреттер салып, жылына екі реттен кітабын жарыққа шығаратын. Оның өмір жолы қиын кезеңдерден тұрды. Ол 47 жасында тұрмысқа шығып, Сорей ауылында өмір сүреді. Оның орыс тіліне аударылған алғашқы жинағы "Ухти-тухти"деп аталады. Ол алғаш рет 1961 жылы жарық көріп, бірнеше мәрте қайта басылып шығып отырды. 1995 жылдың қаңтар айында Ресейдің ОРТ телеарнасында жазушы ертегілерінің негізінде "Питер Пуш және оның достары" атты мульфильмдер сериясы жарыққа шықты. 2006 жылы Беатрис жайлы "Мисс Поттер" атты көркемфильм жарыққа шықты. Басты рөлде Рене Зеллвегер ойнады.
Өзі түсіретін вагон

Өзі түсіретін вагон ( — карьерлерде тасты, көмірді, кен жүктерді тасуға арналған өзі түсіретін жартылай вагон. Өзі төгетін вагонның шанағын (кузовты) бүйір жағына еңкейтіп қисайтқан кезде шанақтың бүйір қабырғасы ашылады да, жүк төгіліп түседі. Вагон рамасынын екі жақ бүйіріне орнатылған пневмоцилиндрлер шанақты кез келген бүйіріне еңкейте алады. Пневмоцилиндрлер локомотивтегі компрессордан бөлінетін қысылған ауа мен жұмыс істейді. . Дереккөздер
Вагранка

Вагранка — шойын балқытатын шахта типтес тік пеш. Қажет болғанда вагранкада мыс қорытпалары, металлургиялық шлактар және минерал мақта алынатын тас жыныстар балқытылады, әк тас, доломит күйдіріледі. . Дереккөздер
Вагранка газы

Вагранка газы — вагранка пешінен шойын балқытқанда шығатын ыстық, улы газ. Бұл газды ішке шығармай, сыртқа жіберіп, одан қышқьіл алуға немесе рекуператор қондырғысында пешті үрлеп қыздыруға пайдаланады. . Дереккөздер
Вайербарс

Вайербарс — электролиттік мысты қайта балқытып, қоспалардан тазалап, шойын қалып ыдысқа (астауға) құйып жасайтын белгілі пішінді дайындама. Таза мыс алу үшін, оны электролиз арқылы тазалайды. Электролиттік катодты мысты тазалап шайғаннан кейін вайербарсты пешке салып балқытып, ауамен араластырады. Тоттыққан қоспалар шлак түрінде қалқып шығады. Ал сұйық мыс құрамында қалған оттек пен күкіртті газды. Тазарту үшін пеш бүйіріндегі тесіктен дымқыл жас бөренелермен балқыған металды бұрқылдатып араластырады. . Дереккөздер
Вакуумдау

Вакуумдау — # болаттың сапасы жоғары болуы үшін оның ертіндісін газдардан арылту. # құрылымдағы немесе аппараттағы қысым атмосфералық қысымнан төмен болуы үшін олардың ішіндегі газды, буды немесе булы газ қоспасын сорып алу процесі. . Дереккөздер